ລັດຖະບານ ແລະ ບັນດາບໍລິສັດ ເພສັດຊະກຳ ຫັນມາຮ່ວມມືກັນ ຊອກຫາຢາປ້ອງກັນ ອີໂບລາ
ທິມນັກຄົ້ນຄວ້າ ກ່າວວ່າ ພວກເຂົາເຈົ້າ ໄດ້ເລັ່ງ ຂະບວນການຜະລິດ ຢາວັກຊີນຂຶ້ນ ຍ້ອນມີຄວາມຕ້ອງການ ນຳໃຊ້ຢ່າງຮີບດ່ວນ ແລະ ຍ້ອນຈຳນວນຊີວິດຄົນ ທີ່ມີຄວາມສ່ຽງນັ້ນ.
ການລະບາດຂອງພະຍາດອີໂບລາ ທີ່ຮ້າຍແຮງທີ່ສຸດ ໃນ ປະຫວັດສາດ ແມ່ນຢູ່ໃນປີທີ 2 ແລ້ວ ແລະ ບັນດານັກວິທະ ຍາສາດ ທົ່ວໂລກພວມທຳງານ ເພື່ອຄົ້ນຄວ້າຜະລິດຢາວັກຊີນ ຕໍ່ຕ້ານເຊື້ອໄວຣັສນີ້ ຕັ້ງແຕ່ເດືອນທັນວາ ປີ 2013 ເປັນຕົ້ນມາ ໃນເວລາພະຍາດອີໂບລາໄດ້ເລີ້ມລະບາດຂຶ້ນ ຢູ່ໃນອາຟຣິກາ ຕາເວັນຕົກ ຊຶ່ງອົງການອານາໄມໂລກ ຫຼື WHO ລາຍງານ ວ່າ ຫຼາຍກວ່າ 20,000 ຄົນ ໄດ້ຕິດເຊື້ອໄວຣັສດັ່ງ ກ່າວ ແລະໃນ ຈຳນວນນັ້ນ ຫຼາຍກວ່າ 8,000 ຄົນ ໄດ້ເສຍຊີວິດໄປແລ້ວ ຜູ້ສື່ ຂ່າວວີໂອເອ Carol Pearson ມີລາຍງານ ກ່ຽວກັບຢາວັກຊີນ 2 ປະເພດ ທີ່ໄດ້ຜະລິດຂຶ້ນມາ ຊຶ່ງໄຊຈະເລີນສຸກ ຈະນຳມາສະ ເໜີທ່ານໃນອັນດັບຕໍ່ໄປ ບັນດານັກຄົ້ນຄວ້າເຫຼົ່ານີ້ກຳລັງທຳງານ ເພື່ອຊອກຫາຢາວັກຊີນ ຊຶ່ງອາດຈະລວມຢູ່ໃນ ຢາວັກຊີນຊະນິດທຳອິດ ທີ່ນຳໄປໃຊ້ກັບ ພະຍາດອີໂບລາ ທີ່ລະບາດ ຢູ່ໃນອາຟຣິກາ ຕາເວັນຕົກ ຫ້ອງທົດລອງແຫ່ງນີ້ ຊຶ່ງຢູ່ໃກ້ໆກັບ ນະຄອນ Rome ແມ່ນບໍລິສັດ ເພສັດ ຊະກຳຍັກໃຫຍ່ GlaxoSmithKline ຫຼື GSK ເປັນເຈົ້າຂອງ ຫຼາຍໆທິມດ້ວຍກັນ ກຳລັງເຮັດວຽກ ຫາຢາວັກຊີນ ກັນພະຍາດອີໂບລາ ໝົດທຸກຄົນ ກ່າວວ່າ ພວກເຂົາເຈົ້າ ໄດ້ເລັ່ງຂະບວນການຜະລິດຂຶ້ນ ເພາະມີຄວາມຕ້ອງການນຳໃຊ້ ອັນຮີບດ່ວນ ແລະຈຳນວນ ຊີວິດພວກຄົນ ທີ່ມີຄວາມສ່ຽງ ຕໍ່ການເສຍຊີວິດນັ້ນ ໃນເດືອນ ພະຈິກ ປີກາຍນີ້ GSK ກ່າວວ່າການທົດລອງເທື່ອທຳອິດ ຂອງຢາວັກຊີນ ດັ່ງກ່າວນີ້ ແມ່ນ ມີການທົນທານໄດ້ດີ ແລະໄດ້ມີການຕອບສະໜອງ ຜະລິດພູມຕ້ານທານ ໃນບັນດາ ຜູ້ໃຫຍ່ ອາສາສະໝັກ ທີ່ມີສຸຂະພາບສົມບູນ ຈຳນວນ 20 ຄົນ ຜູ້ທີ່ໄດ້ຮັບຢາວັກຊີນ ດັ່ງກ່າວນັ້ນ ຢາວັກຊີນ ຂອງບໍລິສັດ GSK ສົ່ງເສີມໃຫ້ຜະລິດ ພູມຕ້ານທານຕ່າງໆ ແລະ ຍັງກະຕຸ້ນ ໃຫ້ມີການຕອບສະໜອງ ການສ້າງພູມຕ້ານທານ ໃນແຊລບາງຊະນິດ ທີ່ໄປທຳລາຍ ພວກແຊລທີ່ຕິດເຊື້ອໄວຣັສ ດຣ Riccardo Cortese ເປັນຫົວໜ້າຫ້ອງທົດລອງດັ່ງກ່າວນັ້ນ ດຣ Cortese ເວົ້າວ່າ GSK ກ່າວວ່າ ການທົດລອງ ແມ່ນຍັງຈະຕ້ອງໄດ້ມີຫຼາຍຂຶ້ນຕື່ມ ກ່ອນທີ່ຢາວັກຊີນດັ່ງກ່າວ ຈະພ້ອມພຽງສຳຫລັບ ການນຳໃຊ້ຢ່າງກວ້າງຂວາງ Merck ແມ່ນບໍລິສັດເພສັດຊະກຳຍັກໃຫຍ່ ອີກບໍລິສັດໜຶ່ງ ປະກາດວ່າ ຕົນເລີ້ມການທົດ ລອງຄືນອີກ ຢາວັກຊີນ ທີ່ຮູ້ກັນໂດຍຊື່ລະຫັດ VSV-ZEBOV ນັ້ນ ການທົດລອງຢາວັກ ຊີນນີ້ ໄດ້ຖືກໂຈະໄວ້ ເມື່ອວັນທີ 11 ທັນວາ ປີກາຍນີ້ ຫຼັງຈາກພວກອາສາສະໝັກຈຳນວນ ໜຶ່ງ ໄດ້ລາຍງານວ່າ ມີອາການເຈັບປວດໜ້ອຍໜຶ່ງ ໃນຂໍ້ຕໍ່ກະດູກ ການທົດລອງຕ່າງໆ ແມ່ນສືບຕໍ່ໄປ ດ້ວຍປະລິມານລົດລົງ ຂອງຢາວັກຊີນທີ່ມີທ່າແຮງນີ້ ສະຖານະການໃນອາຟຣິກາຕາເວັນຕົກ ໄດ້ກໍ່ໃຫ້ເກີດ ມີພາຄີຕ່າງໆທີ່ຜິດປົກກະຕິຂຶ້ນ ຢູ່ທີ່ກອງປະຊຸມ ໃນນະຄອນຫລວງວໍຊິງຕັນ ເມື່ອບໍ່ດົນມານີ້ ດຣ Julie Gerberding ປະທານບໍລິສັດ Merck ກ່າວວ່າ ແມ່ນກະທັງບໍລິສັດເພສັດຊະກຳຕ່າງໆ ທີ່ເປັນຄູ່ແຂ່ງ ກັນນັ້ນ ແມ່ນຫັນມາເຮັດວຽກຮ່ວມກັນ ດຣ Gerberding ເວົ້າວ່າ ຢາວັກຊີນທີ່ມີທ່າແຮງຫຼາຍໆຊະນິດ ແມ່ນກຳລັງຜະລິດຂຶ້ນມາ ແລະ ດຽວນີ້ກຳລັງຢູ່ໃນ ຂັ້ນການທົດລອງຕາມຫລັກການແພດ ດັ່ງນີ້ ມັນອາດເພີ້ມຄວາມເປັນໄປໄດ້ສູງ ຂອງ ການຜະລິດຢາວັກຊີນ ຢ່າງນ້ອຍຊະນິດໜຶ່ງ ທີ່ມີປະສິດທິພາບ ຕໍ່ຕ້ານພະຍາດອີໂບລາ ໄດ້ ແລະຖ້າຫາກວ່າ ມີຢາວັກຊີນ ທີ່ມີປະສິດທິພາບ ຫຼາຍກວ່າໜຶ່ງຊະນິດ ມັນຍິ່ງເປັນ ການດີ ມັນອາດເພີ້ມໂອກາດຫຼາຍ ສຳຫລັບຈຳນວນຄົນສ່ວນໃຫຍ່ ທີ່ອາດໄດ້ຮັບການ ສັກຢາປ້ອງກັນພະຍາດດັ່ງກ່າວ ແລະຍຸດຕິການລະບາດ ໃຫ້ສິ້ນສຸດລົງ ມັນຍັງອາດ ໝາຍຄວາມວ່າ ຈະບໍ່ມີການລະບາດຂອງອີໂບລາ ທີ່ຮ້າຍແຮງກວ່າຄັ້ງນີ້ ອີກຕໍ່ໄປ